ผมมาร้านนี้เป็นครั้งแรก ใช้บริการรถไฟฟ้าลงสถานีอโศก ทางออกฝั่งโรงแรมเชอราตัน เดินย้อนมาทางแยกอโศกนิดเดียว เห็นป้ายซอยสุขุมวิท 14 เดินเข้ามาซอย ค่อนข้างแคบ ร้านจะอยู่ด้านซ้ายมือ จากคำบอกเล่าของน้องพนักงาน บ้านหลังนี้เคยใช้เป็นที่พักของเอกอัครราชทูตประจำประเทศลาว และบ้านหลังนี้ก็ได้ใช้เป็นบ้านพักของเอกอัครราชทูตต่างประเทศมาโดยตลอดรวมไปถึงเอกอัครราชทูตฝรั่งเศส
วันนี้บริษัทเหมาร้านชั้น 2 ด้านในไว้ทานมื้อเย็น จึงไม่ค่อยได้เห็นบรรยากาศปลีกย่อยเท่าไหร่ แต่โดยรวมเห็นลูกค้าเป็นฝรั่ง ต่างชาติเป็นส่วนมาก พนักงานบริการดี
อาหารที่สั่งมีแบบนี้ครับ
Beetroot Salad
Roasted baby beetroot, smoked finger eggplant, crumbled goat
cheese, mustard vinaigrette  ราคา 270 บาท
ง่ายๆแต่อร่อยมากครับ ผักเบบี้สปิเนชสดๆ หัวบีทรูท มะเขือม่วง ย่าง หวานๆ โรยด้วยชีสนมเพะ (ส่วนตัวไม่ค่อยชอบเพราะมีกลิ่นเฉพาะ แต่ไม่แรงมากกินได้)
Pan Seared Red Snapper
Spicy lobster creole sauce, herbed risotto, spinach ราคา 395 บาท
ปลากระพงแดงสดๆชิ้นโต ทำให้สุกแบบกำลังดี บางบนข้าวรีซ้อตโต้ที่ใส่เครื่องเคียงไว้มากมายรวมถึงไก่ชิ้นเล็กๆด้วย จานนี้ทำเอาอิ่ม
Half Chicken
Garlic-lime mojo marinated and grilled with sour cream mash,
grilled vegetables, wild mushroom-thyme jus  ราคา 340 บาท
ไก่ย่างครึ่งตัวที่หมักกระเทียมและมะนาว กินกับผักและเห็ดย่าง และมันบด
Gazpacho
A cold soup of tomato, cucumber, sweet pepper, onion, garlic,
olive oil, herbs ราคา 175 บาท
หอมซุป ซดคล่องคอมาก

Apple-Raisin Pie
Ginger caramel  ราคา 140 บาท
พายชิ้นโต กินคำแรกถูกใจมาก แอปเปิ้ล ลูกเกด และ กลิ่น cinnamon หอมฟุ้งในปาก